cyanic-selkie/wikianc huggingface dataset:
Gemeng Stengefort
Politik
De Gemengerot vu Stengefort gëtt nom Proporzsystem gewielt. E setzt sech aus 11 Conseilleren zesummen.
De Schäfferot baséiert, no de Gemengerotswale vum 8. Oktober 2017, op enger LSAP-déi-Gréng-Majoritéit. 2011-2017 war dat eng CSV-DP-Koalitioun.
Zesummesetzung
Interkommunal Syndikater
D'Gemeng Stengefort ass Member vu follgenden interkommunale Syndikater:
Kapell Branebuerg
D'Kapell zu Branebuerg ass eng kathoulesch Kapell déi zur Par Parc Our Saint-Nicolas zum Dekanat Norden an zu der Gemeng Tandel gehéiert.
D'Kapell ass der Muttergottes geweit. Se steet am Oste vum Duerf op der Haaptstrooss, dem CR353.
Marlemont
Marlemont ass eng franséisch Gemeng an den Ardennen an der Regioun Grand Est.
Kapell Branebuerg
Den 21. Juni 2017 gouf se als nationaalt Monument op d'Lëscht vun de klasséierte Monumenter agedroen.
Marlemont
Wéi 2011 de Parc naturel régional des Ardennes entstanen ass, war Marlemont eng vun de Grënnungsgemengen.
Kapell Branebuerg
Zur fréierer Par Branebuerg hunn ausser der Kapell vu Branebuerg och nach d'Parkierch vu Branebuerg an d'Filialkierch vu Laaschent gehéiert.
Alfred Houdremont
Den Alfred Houdremont, gebuer den 29. Januar 1860 zu Paräis a gestuerwen de 5. Mee 1925 zu Esch-Uelzecht, war e lëtzebuergesche Professer a Schouldirekter. Den Alfred Houdremont huet zu Lëtzebuerg, Stroossbuerg a Paräis studéiert. 1885 huet hie säin Doktorat zu Lëtzebuerg gemaach. Seng Spezialitéite ware Franséisch a Latäin. No senger Zäit als Stagiaire a Repetent krut hien 1890 eng Nominatioun als Professer 3. Klass am Atheneum an am Joer 1900 als Professer 2. Klass an der Industrieschoul, déi deemools nach mam Atheneum cohabitéiert huet. Am August 1904 gouf hien Direkter vun der Escher Industrieschoul. Den Alfred Houdremont war “membre correspondant” vun der historescher Sektioun vum Institut grand-ducal. Vun 1905 bis 1921 war hie President vun der Escher Alliance française, déi hie gegrënnt hat. Hie war bis zu sengem Doud President vum Escher “Cercle horticole”. Am Éischte Weltkrich war hien 1914 zesumme mam Frantz Clément, Redakter vum “Tageblatt”, an dem Paul Schroell, Redakter vum “Landwirt”, vum däitschen Okkupant verhaft a wärend fënnef Wochen zu Koblenz an der Festung Ehrenbreitstein agespaart ginn.
Den Alfred Houdremont war mat der Marie Schaack, der Schwëster vum Charles Schaack, bestuet. Si ass de 7. Juni 1860 an der Stad Lëtzebuerg op d'Welt komm an de 4. Januar 1928 zu Villerupt gestuerwen.
Saint-Sauveur (Hautes-Alpes)
Saint-Sauveur (op Okzitanesch: Sant Sauvaire) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Neurey-en-Vaux
Neurey-en-Vaux ass eng franséisch Gemeng am Departement Haute-Saône an der Regioun Bourgogne-Franche-Comté.
Tour de Wallonie 2022
Déi 49. Editioun vum Tour de Wallonie, gouf vum 23 bis de 26. Juli 2022 a Wallounien tëscht Temploux a Chapelle-lez-Herlaimont gefuer. Et goung iwwer eng Streck vun 961,23 km an d'Course stoung um Kalenner vun den UCI ProSeries 2022 an der Kategorie 2.Pro.
Asteroidefamill
Entdeckung
Asteroidefamillje ginn duerch eng grouss Heefegkeet a Bunnelement-Diagrammer vun Asteroide fonnt. Zu de Bunnelementer gehéieren d'Längt vun der grousser Hallefachs, d'Exzentrizitéit, d'Inklinatioun, d'Längt vum opsteigende Knuet an d'Argument vun der Periapsis. Bei rechnergestëtzte Methode ginn heefeg ofgeleet Bunnelementer beim Clustering benotzt fir de Fluch vun der Dimensiounalitéit z'ënnerloossen. Eng Zouuerdnung vun engem Asteroid zu enger Famill ass trotzdem bei bal identesche Bunnelementer net sécher, well de Parameterraum och zoufälleg mat Hannergrondobjete gefëllt ass. Wann en Asteroid vun enger Famill spektroskopesch zu enger anerer Klass gehéiert, da gëtt en als Interlooper bezeechent, well d'Zougehéieregkeet zur Famill diskutéierbar ass.
Déi éischt Beschreiwung vu Famillen hat de japaneschen Astronom Kiyotsugu Hirayama am Joer 1918 gemaach. Him zu Éiere ginn déi vun him entdeckt Familljen als Hirayama-Famill bezeechent. Duerch automatesch Duerchmusterunge sinn haut iwwer honnert Asteroidefamilljen bekannt a weiderer ginn nach ugeholl.
Genesis an Entwécklung
Asteroidefamilljen entstinn duerch d'Kollisioun vun engem Asteroid mat engem aneren planetare Kierper. Dobäi kënne béid Partner zerstéiert ginn oder bei engem kënnt et zu engem oder méi Aschléikrateren. Als Beispill fir dat Lescht gëllt d'Vesta-Famill ((4) Vesta) souwéi d'Famillen ëm d'Asteroiden (2) Pallas, (10) Hygiea souwéi (20) Massalia. Bei de meeschte Famille kann dogéint keen iwwerliewende gréisseren Asteroid fonnt ginn a bei dëse sinn Urspronkskierper warscheinlech komplett zerstéiert ginn. Nom Aschlag akkretéieren d'Iwwerreschter zu Rubble Piles (lëtzb. Gestengskéip) mat ënnerschiddlecher mineralogescher Zesummesetzung.
Jonk Familljen hunn en Alter vun e puer dausend Joer. Den Alter gëtt duerch eng Réckrechnung vun de Bunnelementer, déi zu engem Kollisiounspunkt féiere bestëmmt. Dat maximalt noweislecht Alter vun Asteroidenfamilljen läit bei ronn zwou Milliarde Joer. Dono féiere kleng Ännerung an de Bunnelemente zu enger Verdeelung, déi net méi vum Hannergrond ënnerscheet ka ginn. D'Ännerung vun de Bunnelemente ginn vun noen Episoden un planetare Kierper an dem YORP-Effet verursaacht.
Ghost families
Als Geeschterfamille ginn Asteroidenfamille bezeechnet, déi nëmme wéineg Memberen hunn, sech nëmme schwaach aus dem Hannergrond ervirdinn an en héijen dynameschen Alter hunn. Als e Beispill gëllt eng Grupp ëm den Asteroid (918) Itha. D'Ghost families hunn dacks eng nëmme kleng Verdeelung am Duerchmiesser vun de Memberen am Géigesaz zu normale Famillen. Dëst gëtt op déi gréisstenofhängeg Wierkung vum YORP-Effet zeréckgefouert.
Saint-André-d'Embrun
Saint-André-d'Embrun (op Okzitanesch: Sant Andreu d'Ambrun) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Nicolas Thill
Et gëtt zwou Persoune mam Numm Nicolas Thill:
Tour La Provence 2017
Etappen
Den Tour La Provence 2017 gouf an dräi Etappe gefuer.
Sutrieu
Sutrieu ass eng franséisch Uertschaft a fréier Gemeng am Departement Ain an der Regioun Auvergne-Rhône-Alpes.
Déi Gemeng déi 1974 duerch d'Fusioun vun de fréiere Gemenge Charancin, Sutrieu a Fitignieu entstanen ass huet hirersäits den 1. Januar 2019 mat de Gemenge Belmont-Luthézieu, Lompnieu a Vieu fusionéiert fir déi nei Gemeng Valromey-sur-Séran ze bilden, an där s'eng delegéiert Gemeng ass.
Pit Schlechter (Auteur)
De Pit Schlechter, gebuer den 29. Januar 1949, ass e lëtzebuergesche Schrëftsteller.
No senger Première am Stater Jongelycée huet hien ee Joer op de Cours universitaires an duerno op der Universitéit Saarbrécken Germanistik a Romanistik studéiert an zum Dr phil. promouvéiert. Hie war bis zu senger Pensionéierung Enseignant fir Däitsch ë. a. zu Dikrech an zu Miersch an ass fräie Mataarbechter beim LOD.
Fir säi Buch De Fléiepëlz, E Lëtzebuerger Orbis Pictus krut hien 2022 de Lëtzebuerger Buchpräis.
Coulmiers
Coulmiers ass eng franséisch Gemeng am Loiret an der Regioun Centre. Se läit an der natierlecher Regioun vun der Beauce
Les Orres
Les Orres (op Okzitanesch: Los Uèris) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Grad Oechsle
Grad Oechsle (oder Oechslegrad, ofgekierzt ° Oechsle oder ° Oe) ass eng Unitéit fir d'Moschtgewiicht, also den Undeel vum Zocker am Drauwemoscht unzeginn; se ass no hirem Erfinder Ferdinand Oechsle genannt.
Den Zockerundeel ass fir de Wënzer wichteg fir erauszefanne wéini et Zäit ass fir d'Drauwen ze liesen. Fir de Konsument ass den Oechslegrad besonnesch bei Dessertwäiner interessant well en ugëtt wéi vill Reschtzocker am Wäin dran ass.
Zu Lëtzebuerg muss eng Spéitlies op d'mannst 95° Oe, den Äiswäin op d'mannst 120° Oe an de Stréiwäin op d'mannst 130° Oe hunn. Abëns vun de genannte Wäiner louch d'Moschtgewiicht fir d'Recolte 2013 an der Moyenne bei 73° Oe.
Barbara Leigh
Si huet hir Carrière 1969 als Schauspillerin ugefaangen. D'Barbara gouf mat der Roll als Charmagne am Film Junior Bonner (1972) bekannt. Si gouf och als Mannequin mat hirem Bild als Vampirella-Vampirin (1978) bekannt.
Massimo Dallamano
De Massimo Dallamano gebuer de 17. Abrëll 1917 zu Mailand a gestuerwen de 4. November 1976 zu Roum war en italieenesche Kameramann, Filmregisseur an Dréibuchauteur.
James Horner
Den James Roy Horner, gebuer de 14. August 1953 zu Los Angeles a gestuerwen den 22. Juni 2015 am Los Padres National Forest a Kalifornien, war en US-amerikanesche Komponist.
Hien ass bekannt duerch d'Musek vu Filmer wéi Braveheart, Titanic, Avatar an Apollo 13.
Junior Eurovision Song Contest 2019
De '''17. Junior Eurovision Song Contest''' war den 24. November 2019. De Concours gouf vun der European Broadcasting Union (EBU) an der Telewizja Polska (TVP) organiséiert. D'Evenet war zu Gliwice a Polen, no der polnescher Victoire beim JESC 2018 mam Song "Who I Want to Be" vum Roksana Węgiel.
Polen huet de Concours erëm mam Song Superhero vum Viki Gabor gewonnen an domat gouf et fir d'éischte Kéier en Heemgewënn an zwou Victoiren hannereneen op dësem Concours.
Arrondissementer am Departement Puy-de-Dôme
D'Departement Puy-de-Dôme setzt sech aus fënnef Arrondissementer zesummen, mat follgenden Haaptuertschaften: Clermont-Ferrand, Ambert, Issoire, Riom an Thiers
Bob Frommes
De Bob Frommes, gebuer um Lampertsbierg den 8. August 1915 a gestuerwen de 16. September 1995 an der Stad, war e lëtzebuergeschen Ingenieur an Auteur.
Vun 1935 bis 1980 war hien de President vun der Gesellschaft fir bëlleg Wunnengen. (SNHBM). Hie war de Bouf vum Henri Frommes.
Justin Kohl
De Justin Kohl gebuer an der Stad Lëtzebuerg den 11. August 1921 an och do gestuerwen den 11. November 1983 war e lëtzebuergeschen Ingenieur.
Den 20. September 1944 sinn ënner der Leedung vum Justin Kohl déi 12 éischt lëtzebuergesch Refractaire vu Paräis op Lëtzebuerg zeréckkomm.
Vun 1974 bis zu sengem Doud war hie Generaldirekter vum CFL.
Arrondissementer am Departement Loiret
D'Departement Loiret besteet zanter 1942 aus follgenden dräi Arrondissementer:
Épieds-en-Beauce
Épieds-en-Beauce ass eng franséisch Gemeng am Loiret an der Regioun Centre.
Biergerdag
De Biergerdag ass an der Stad Lëtzebuerg den Donneschdeg no Fouersonndeg.
No enger Traditioun, déi bis an d'Joer 1913 zeréckgeet, ass et den Dag op deem d'Stater Bierger op d'Schueberfouer ginn. Ursprénglech war de Biergerdag deen Dag op deem d'Geschäftsleit aus der Stad hiert Personal, dat dräi Deeg virdru gutt op der Braderie geschafft hat, op en Iessen an e puer flott Stonnen op d'Fouer invitéiert hunn.
No engem anere Brauch gouf och Léiffrawëschdag „Biergerdag” genannt. Et war dee Feierdag op deem d'Stater Leit en Ausfluch an d'Natur gemaacht hunn,.
Crots
Crots (op Okzitanesch: Las Cròtas) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Bernard van Orley
De Bernard van Orley (och Barend van Orley, Bernaert van Orley oder Barend van Brussel), gebuer ëm 1491-1492 zu Bréissel an och do gestuerwen de 6. Januar 1541, war e nidderlännesche Moler zu der Zäit vun der Renaissance.
Zesumme mat sengem Brudder Everard huet hie säin Handwierk warscheinlech am Atelier vu sengem Papp Valentin van Orley (zirka 1466 - 1532) geléiert. D'van Orleys ("d'Ourley" oder "d'Ourle") waren en Adelsgeschlecht aus dem Herzogtum Lëtzebuerg. Tëscht 1509 a 1515 huet de Bernard an Italie gelieft, wou e sech vun der Molerei vum Raffael inspiréiere gelooss huet.
Vu 1520 bis 1527 war e Moler um Haff vun der Gouvernante Margarete vun Éisträich a vu 1532 un vun hirer Nofollgerin, der Maria von Kastilien. 1539 huet hie sech mat der Catherina Helluick bestuet. Si krute 6 Kanner, dovu goufen der véier och Moler.
Nieft der Molerei huet de Bernard van Orley och Entwërf gemaach fir Tapisserien a faarweg Fënsteren.
Jo Kox
De Jo Kox, gebuer den 18. Januar 1958 an der Stad Lëtzebuerg, war vun 1996 bis Enn 2015 administrativen Direkter vum Casino Luxembourg – Forum d'art contemporain an ass Coordinateur vum Groupement "d'stater muséeën".
Liewen a Karriär
Hien huet zu Bréissel en Diplom am Tourismusmanagement gemaach a war vun 1982 bis 1993 Guide, Chef-Guide a Contract Manager bei Luxair-Tours, ënner anerem zoustänneg fir de Reesprogramm Metropolis.
Am September 1993 gouf hie Coordinateur touristique vum Veräin ouni Gewënnzweck Luxembourg, ville européenne de la culture, 1995. Am Kader vun der Europäescher Kulturhaaptstad 1995 gouf de Casino an der Ënneschtgaass als Ausstellungshal ëmgebaut, wou hien zesumme mam Enrico Lunghi, d'Ausstellunge vum Kulturjoer superviséiert huet. 1996 gouf decidéiert, d'Gebai als Forum d'art contemporain ze benotzen. Zanterhier ass hien administrativen Direkter.
Enn 2000, huet hien de Groupement "d'stater muséeën" an d'Liewe geruff. Vun 2001 bis 2013 war hie fräie Mataarbechter vu Radio Lëtzebuerg. Hie war vun 2002 bis 2008 Tresorier vun der Association des musées de la Grande Région (AMGR). Hie war tëscht 2001 an 2010 President vum Cercle européen pour la propagation des arts, 2008 war hie Grënnungsmember vum Veräi Cultur'all a.s.b.l. Zanter Oktober 2009 ass hie Lëtzebuerger Korrespondent vun der European Museum Academy.
Zanter dem 6. November 2012 ass hie President vum Fonds culturel national.
Enn 2015 huet hie seng Fonctioun als Verwaltungsdirekter vum Casino Luxembourg un d'Nancy Braun viruginn.
Am Juli 2017 ass hie vum Kulturminister Xavier Bettel als Koordinateur ernannt ginn, fir e Kulturentwécklungsplang opzestellen. Am Dezember 2018 gouf hien zum Premier Conseiller de Gouvernement am Kulturministère ernannt.
Gemeng Lenneng
D' ass eng vun den lëtzebuergesche Gemengen. Se läit am Kanton Réimech. De Chef-lieu vun der Gemeng ass d'Uertschaft.
Uertschaften an der Gemeng
Zu der Gemeng gehéieren nach follgend Häff a Lieu-diten:
Politik
De Gemengerot vun der gëtt nom Majorzsystem gewielt.
Interkommunal Syndikater
D'Gemeng Lenneng ass Member vu follgenden interkommunale Syndikater:
PSR 1913+16
De PSR 1913+16 (no sengen Entdecker och Hulse-Taylor-Pulsar oder Hulse-Taylor-Duebelpulsar, oder no neier Nomenklatur och PSR B1913+16 oder PSR J1915+1606) ass e Pulsar am Stärebild Aquila. Hie läit op enger Distanz vun 21.000 Liichtjoer vun eis ewech. Seng Rotatiounsperiod ass 59,03 ms, also ongeféier 17 Ëmdréiunge pro Sekonn.
Zesumme mat engem weideren, onsiichtbaren Neutronestär formt hien en Duebelstärsystem. Béid Stären hunn déi typesch Mass vun engem Neutronestär vun 1,4 Sonnemassen (1,442 vun de visuelle Pulsaren an 1,386 vun den onsiichtbare Begleeder). Si ëmkreesen de kollektive Schwéierpunkt an 7,75h. Den Periastron dréit sech ëm 4,2° pro Joer, soudatt – anescht wéi an der Schemazeechnung – sech d'Kierper net op zouen Ellipsen, mä op enger Rosettebunn beweegen (Apsidendréiung).
Relativistesch Effeten
De Russell Alan Hulse an den Joseph Taylor hunn de Pulsar PSR 1913+16 am Joer 1974 am Arecibo-Observatoire entdeckt. Aus der Observatioun vu periodeschen Zäitverrécklunge vun de Pulsarsignaler hate si d'Bunndonneeë vum Duebelstär ofgeleet. D'Bunnbeweegung vun de grousse Massen erlaabt et, zwou Viraussoe vun der allgemenger Relativitéitstheorie z'iwwerpréiwen.
Zäitdilatatioun
Zum engen haten den Hulse an den Taylor d'Zäitdilatatioun nogewisen, déi duerch d'Zouhuele vun der Massendicht am Periastron vu béide Stären optrëtt: d'Signal vum Pulsar gëtt ëm ronn 1 µs pro Sekonn méi lues (10−6).
Gravitationswellen
Zum anere verursaacht den Ëmlaf vun de béide Kierper eng netsphäresch Verrécklung vun de Massendichten, wouduerch d'System Gravitatiounsenergie a Form vu Gravitatiounswellen ofstraalt. Bis elo ass et nach net gelongen, déi Gravitatiounswellen onmëttelbar nozeweisen.
Den Hulse an den Taylor hi gewisen, datt sech d'Ofstralungsverloschter an enger Reduktioun vum Ofstand vu béide Stäre bemierkbar mécht, wat d'Folleg huet, datt sech d'Ëmlafdauer reduzéiert; dat resultéiert aus der Dréiimpulserhalung oder dem drëtte Gesetz vum Kepler. Am Joer 1979 gouf d'Verloschtquot mat −(2,40 ± 0,09) • 10−12 Sekonne pro Sekonn uginn. Vun der Pulsarentdeckung am Joer 1974 bis zu der Publikatioun vun den Donneeën am Joer 1979 hat d'Epoch vum Periastron ëm bal 2 s ofgeholl, bis 2000 waren et bal 30 s.
Fir den indirekten Nowäis vu Gravitatiounswelle goufen den Hulse an den Taylor 1993 mam Nobelpräis fir Physik ausgezeechent.
Mat deem am Quasar OJ 287 entdeckten duebele Schwaarze Lach gëtt et an der Tëschenzäit en zweeten Objet, an deem d'Ofstralung vu Gravitatiounswellen indirekt nogewise konnt ginn. Do ass de relativen Effet mat enger Dréiung vun der Bunnellips (Periastrondréiung) vun 39° pro Ëmlaf nach ëm e Villfacht méi staark.
Kanal Pommerœul-Antoing
De Kanal Pommerœul-Antoing war e Schëffskanal an der belscher Provënz Hainaut.
De Kanal gouf tëscht 1823 an 1826 gebaut, fir net brauche mat de Kuelen aus dem Borinage iwwer de Kanal Mons-Condé duerch Frankräich ze fueren, fir op den Escaut ze kommen an déi domat verbonne franséisch Taxen ze bezuelen. De Kanal war 26 Kilometer laang an huet vu Pommerœul op Antoing gefouert.
E gouf spéider duerch de Kanal Nimy-Blaton-Péronnes ersat op deem Schëffer mat méi groussem Tonnage fuere kënnen. Dobäi goufen e puer Stecker vum ale Kanal an den neien integréiert, an et kann een haut nach zwéin Deeler vum fréiere Kanal gesinn, op deem nach e puer Schleise mat den Hiefbrécken erhale sinn, an zwar fënnef Kilometer tëscht Pommerœul a Blaton mat de Schleisen 1 bis 5, an eng ronn 7,5 Kilometer tëscht Callenelle an dem Petit Large vu Péronnes mat 6 Schleisen.
Fir d'Streck sou kuerz wéi méiglech ze halen an net ze vill Terrassementer mat groussen Äerdbeweegungen ze maachen, gouf e Kanal mat engem Scheetbaseng gebaut. De Kanal hat säin Uschloss bei Malmaison eng ronn 450 Meter flossop vun der Schleis Malmaison um Kanal Pommerœul-Condé an huet deem säi Waasserniveau gehale bis bei déi éischt Schleis. Fir duerno de Scheetbaseng ze fëllen deen net genuch Waasser vun de Baachen op der Kopp krut, gouf vun do e Gruef bis bei déi véiert Schleis ugeluecht. Do gouf d'Waasser mat Hëllef vun enger Dampmaschinn (déi éischt an der Belsch op engem Kanal als Pompel) eropgepompelt an da mat engem Gruef bis an de Scheetbaseng hanner der Schleis N°5 weidergeleet. D'Reschter vum Gebai vun de Pompelanlagen, deemools am Volleksmond Machine à feu genannt, kann een nach haut bei der Schleis N° 4 gesinn. D'Waasser gouf mat 2 Pompelen eropgepompelt, an an engem Dag konnten 30.000 Waasser gepompelt ginn.
Eng Innovatioun waren d'Spuerbasengen déi nieft de Schleisen ugeluecht goufen. Domat konnt bei all Schleisegank en Drëttel vum Waasser gespuert ginn. Op der Säit vun der Haine hat all Schleis ee Spuerbaseng an op där vum Escaut waren et der zwéin.
Léon Moutrier
Vum 24. Februar 1916 bis den 19. Juni 1917 war hie Generaldirekter (Minister) fir den Interieur a fir den ëffentlechen Unterrecht (instruction publique) an der Regierung Thorn a vum 19. Juni 1917 bis den 28. September 1918 Generaldirekter vun der Justiz an dem ëffentlechen Unterrecht an der Regierung Kauffman.
Hie war duerno vum 28. September 1918 bis den 21. Dezember 1936 Member vum Staatsrot.
De Moutrier war President vun der Chambre des comptes, e Poste fir deen d'Chamber hien am Oktober 1918 proposéiert huet.
The Three Musketeers (Film 1973)
The Three Musketeers ass e brittesch-US-amerikanesch-spuenesche Film vum Richard Lester aus dem Joer 1973 no engem Roman vum Alexandre Dumas (Papp). The Three Musketeers ass den éischte Film aus der vum Richard Lester gedréinter Trilogie no Romaner vum Alexandre Dumas.
Ëm wat geet et am Film?
De jonken d'Artagnan verléisst seng Heemecht d'Gascogne fir op Paräis ze goen. No verschiddenen Aventure geléngt et him eng Plaz bei de Mousquetairen ze kréien. Do geréit hien direkt an d'Intrigen um Haff vum Kinnek Louis XIII …
Paul Mazursky
De Mazursky, deen zu Brooklyn op Welt koum, war zanter dem Ufank vun den 1950er Joren als Schauspiller aktiv an en huet 1962 säin éischt Dréibuch fir eng Episod vun enger Tëleesserie geschriwwen. 1962 huet hie mat Last Year at Malibu e Kuerzfilm gedréint, 1969 mat Bob & Caroline & Ted & Alice säin éischte Laangspillfilm.
Zanter 1973 huet hie vill vu senge Filmer selwer produzéiert.
Marisa Soares Marques
D'Marisa Soares Marques, gebuer den 13. August 1993, ass eng lëtzebuergesch Foussballspillerin. Si ass eng Spillerin vum FC Mamer 32.
Cat on a Hot Tin Roof (Film)
Cat on a Hot Tin Roof ass en US-amerikanesche Film vum Richard Brooks aus dem Joer 1958 no engem Theaterstéck vum Tennessee Williams.
Ëm wat geet et am Film?
Am Süde vun den USA trëfft d'Famill Pollitt sech fir de Gebuertsdag vum Big Daddy ze feieren. D'Problemer vun de verschiddene Membere vun der Famill stoussen openeen an entluede sech…
Joseph Cotten
Als Schauspiller huet de Cotton an iwwer 130 Televisiouns- a Kinosfilmer matgewierkt.Hien huet an e puer Filmer vum Schauspiller a Regisseur Orson Welles matgespillt, sou a Citizen Kane aus dem Joer 1941. Bedeitend Western an deenen hien ze gesi war sinn Duel In The Sun (1946) vum King Vidor, The Last Sunset (1961) vum Robert Aldrich an nach Heaven's Gate (1981) vum Michael Cimino. Zu senge grousse Filmer zielen och nach Shadow Of A Doubt (1943) vum Alfred Hitchcock, Gaslight (1944) vum George Cukor, The Third Man (1949) vum Carol Reed an Niagara (1953) vum Henry Hathaway.
Artemare
Artemare ass eng franséisch Gemeng am Departement Ain an der Regioun Auvergne-Rhône-Alpes am Dall vum Séran um Fouss vum Col de la Lèbe.
Heard- a McDonald-Inselen
D'Heard- a McDonald-Inselen (englesch Heard Island and McDonald Islands) sinn en australescht Baussegebitt am südlechen Indeschen Ozean. Den Territoire huet déi offiziell Bezeechnung Territory of Heard Island and McDonald Islands.
D'Inselregioun gouf ursprénglech vum Vereenegte Kinnekräich beusprocht, ass awer 1947 un Australien iwwergi ginn. D'Insele gi vun der Australian Antarctic Division vum australesche Ministère fir Agrikultur, Waasser an Ëmwelt zu Canberra geréiert.
D'Gebitt steet zanter 1997 op der UNESCO Lëscht vum Weltierwen.
Geographie
Den Territoire besteet aus der Insel Heard mat der Nieweninsel Shag an aus de McDonald-Inselen, déi 43 km westlech dovu leien.
Col de la Lèbe
De Col de la Lèbe ass en 914 m héije Col an der Gemeng Sutrieu am Departement Ain. Iwwer de Col leeft d'Departementale D8 déi vun der D904 tëscht Artemare à Virieu-le-Grand fortgeet an iwwer Belmont-Luthézieu op de Col féiert, an duerno weider iwwer Hauteville-Lompnes op Corlier wou se Uschloss un d'Departementalen D11 an D12 huet.
Intressant fir Vëlossportler ass d'Ascensioun vum Dall vum Séran vun Artemare aus mat Depart op enger Héicht vun 258 Meter. D'Streck fir op de Col ass 16,5 km laang mat enger Pente vu 4 % an der Moyenne.
Bricherhaff (Mutfert)
E puer Honnert Meter südwestlech vum Haff läit d'Brichermillen. Béid Gebaier gehéieren dem selwechte Proprietär.
Col de la Lèbe
Vum Col huet ee bei klorem Wieder eng gutt Vue op de Grand-Colombier.
De Col am Tour de France
Den Tour de France ass bis elo [2020] zweemol iwwer de Col gefuer an zwar an der 7. Etapp vum Tour de France 2007 an an der 10. Etapp vum Tour 2012.
Geschwëster
D'Geschwëster oder Gesëschter sinn – nieft dem „Ech “ – aner Kanner vun den Elteren:
D'Wuert Geschwëster begräift d'Schwëstere grad wéi d'Bridder; d'Bezeechnung Gebridder ass vereelzt a gëtt héchstens nach fir fest Begrëffer benotzt wéi z. B. d'Gebridder Grimm, d'Gebridder Montgolfier oder d'Gebridder Collart.
Nicolas Thill (Archeolog)
Den Nicolas Thill, gebuer den 3. Oktober 1885 zu Hiefenech, an do gestuerwen den 20. Dezember 1967, war e lëtzebuergesche Schoulmeeschter, Archeolog an Auteur.
Hien huet eng ganz Rëtsch Erzielungen iwwer d'Liewe vu prehistoresche Mënschen an iwwer lokal Evenementer oder Anekdoten a Publikatioune wéi de Luxemburger Marienkalender, An der Ucht, Füllhorn, Morgenglocken, Luxemburger Schulfreund a Jonghémecht erausbruecht a Kannerlidder a -geschichte geschriwwen.
Allianz fir direkt Demokratie an Europa
D'Allianz fir direkt Demokratie an Europa (ADDE; en.: Alliance for Direct Democracy in Europe; fr.: Alliance pour la démocratie directe en Europe; de.: Allianz für Direkte Demokratie in Europa) war eng europaskeptesch politesch Partei op europäeschem Niveau. Si gouf 2014 gegrënnt an haaptsächlech vun der brittescher UK Independence Party dominéiert. Donieft waren awer och ënner anerem déi rietspopulistesch Schweedesch Demokraten dra vertrueden.
Memberparteie waren ënner anerem d'Alternative für Deutschland (AfD), d'UK Independence Party (UKIP) an d'schwedesch Demokraten (Sverigedemokraterna).
Parc municipal (Stad Lëtzebuerg)
De Parc municipal vun der Stad Lëtzebuerg, am allgemenge Sproochgebrauch Stater Park, gouf am Zäitraum vun 1871 bis 1878 op der Plaz vu fréiere Festungswierker vun der Festung Lëtzebuerg, déi ofgerappt, planéiert oder zougetippt gi waren, no de Pläng vum franséische Landschaftsarchitekt a Botaniker Edouard André ugeluecht.
De Park läit an der Uewerstad, ass knapps 21 ha grouss a verdeelt sech op véier Deeler tëscht der Avenue Marie-Thérèse am Süden an dem Eecher Bierg am Nordosten. En an ass dat ganzt Joer iwwer fräi zougänglech.
Louvigny-Park
Den zentralen Deel vum Park läit mat enger Fläch vun ca. 5,95 ha tëscht der Avenue Monterey an der Arsenalstrooss. Am Ufank vum Park läit eng grouss Spillplaz mat engem Pirateschëff. Bei der Spillplaz steet d'Krombach-Eech, déi ëm 1875 geplanzt gouf.
Nërdlech dovun, op der Plaz vum fréiere Reduit Louvigny, steet d'Villa Louvigny, déi dem Park den Numm gëtt. De Reduit war 1672 gebaut an nom Festungskommandant Jean Charles de Landas, Grof vu Louvigny genannt ginn.
Amaliapark
Den Amaliapark, drëtten a gréissten Deel vum Park (9,43 ha), geet vun der Arsenalstrooss aus a Richtung Norden, dréint dann a Richtung Osten a stéisst op d'Neipuertsgaass.
Am Ufank vum Park, um Bord vun der Arsenalstrooss, läit d'Villa Vauban, d'Konschtgalerie vun der Stad Lëtzebuerg. D'Villa gouf 1873 vum Industrielle Gabriel Mayer op der Plaz vum fréiere Reduit Vauban gebaut. Nërdlech heivu läit de Siège vum Roude Kräiz. Südwestlech dovu steet d'Monument vun der Amalia vu Sachsen-Weimar-Eisenach, der Fra vum Prënz Henri vun Oranien-Nassau. D'Monument gëtt dem Park säin Numm.
Bei Monument stinn och zwou Sequoiaen, déi zu de bemierkenswäerte Beem zu Lëtzebuerg gehéieren. E puer Meter virdru gouf den Amaliabuer ugeluecht.
Virun der Neipuertsgaass ass eng grouss fräi Fläch, d'Kinnekswiss, op där ee raschten oder spille kann, ma wou awer och Fester oder Concerten organiséiert ginn. Um südleche Bord vun der Kinnekswiss stinn d'Iwwerreschter vun enger Hobuch, déi och zu de bemierkenswäerte Beem gehéiert huet, awer zanter 2016 dout ass.
Pescatore-Park
De leschten Deel vum Park geet vun der Neipuertsgaass aus no Oste bis op d'Contregarde Berlaimont, iwwer dem Eecher Bierg. Am Norden ass en ofgegrenzt vum Beréng vun der Fondatioun Pescatore an a Süde vum Prënzeréng. En huet eng Fläch vun ca. 1,71 ha.
Vum Park aus huet een och Accès an de Lift fir an de Pafendall.
Seasat
De Seasat war den éischten Äerdobservatiounssatellit vun der NASA fir d'Erfuersche vun de Mierer. De 27. Juni 1978 gouf den 2300 kg schwéiere Satellit mat enger Atlas Agena D vun der Vandenberg Air Force Base op eng 769 km × 799 km héich Ëmlafbunn mat 108° Equatorschréi gestart. Wéinst engem Kuerzschluss am Satellit den 10. Oktober 1978, blouf en nëmmen 105 Deeg am Asaz.
Dee vum Jet Propulsion Laboratory entwéckelte Seasat sollt d'Benotzbarkeet vun Technologië fir d'Äerdfuerschung demonstréieren, déi bis dohin nëmme fir interplanetar Raumsonde benotzt goufen. D'Missioun bestoung aus fënnef Experimenter: engem Radar-Altimeter, engem Mikrowelle-Scatterometer, engem Mikrowelleradiometer, engem Radiometer am Beräich vum visuellen an infraroudem Liicht souwéi fir d'éischt bei engem Äerdfuerschungssatellit e Synthetic Aperture Radar (L-Band, Wellelängt/Frequenz: 23,5 cm/1,275 GHz als Haaptinstrument. Seasat war domat e Pionéier fir Missioune wéi TOPEX/Poseidon, QuikSCAT oder Jason. Eng verbessert Versioun vum Radaraltimeter gouf op dem Geosat gestart.
Resultater
De Seasat hat ënner dem Urwald vu Guatemala d'Kanäl, déi de Mayaen d'Landwirtschaft fir d'Versuergung vun hire grousse Stied erméiglecht hat, entdeckt. De Seasat konnt och déi vu gedauchten U-Booter fabrizéiert Welle mat sengem SAR-Radar noweisen.
New York
Aner Uertschafte mam Numm New York:
Aner Bedeitungen:
André Téchiné
Den André Téchiné, gebuer den 13. Mäerz 1943 zu Valence, ass e franséischen Dréibuchauteur a Filmregisseur.
Hien huet vun 1964 bis 1967 als Filmkritiker bei de Cahiers du Cinéma geschafft.
Säin éischte Laangspillfilm als Regisseur Paulina s'en va koum 1970 an d'Kinoen.
Hie krut 1985 um Festival vu Cannes de Präis als beschte Regisseur fir de Film Rendez-vous an 1995 en César als beschte Regisseur fir de Film Les roseaux sauvages.
Wieder (Biergbau)
Mam Begrëff Wieder ginn am Biergbau all déi verschidden Zorte Gasgemëscher bezeechent déi an enger Grouf ze fanne sinn.
Zesummesetzung vum Wieder
Wann d'Wieder an der Grouf bal der Loft vu baussen der Grouf gläicht da gëtt vu frëschem oder guddem Wieder geschwat. Wann am Wieder ze vill Gase sinn déi net oder nëmme schlecht gëeegent si fir reegelméisseg ootmen ze kënnen (CO2, N) da gëtt et matt oder stéckegt Wieder genannt, a wann ze vill gëfteg Gasen dra sinn (CO, H2S, NOx) da gëtt et gëfteg oder béist Wieder genannt. A Kuelegrouwe koum dann nach de Risiko vun explosive Schlagwiederen (CH4) derbäi.
Bewiederung
Wat de Biergmann méi wäit an de Bierg erafiert, wat et ëmmer méi wichteg gëtt fir frësch Loft ze suergen. Dofir gëtt d'Grouf da bewiedert. D'Grouwebewiederung hat dräi Haaptzwecker:
Wann dat alles onméiglech war oder net duergong well d'Strecke kilometerlaang waren, da koume Ventilateren zum Asaz, déi entweeder Loft erageblosen oder erausgezunn huet.
Loftverbrauch
Et gouf Sauerstoff gebraucht fir z'ootmen, fir d'Geliits, awer och d'Oxydatioun vu Kuel oder Eisen an d'Faulprozesser am Holz hunn hiren Deel gefuerdert, a gläichzäiteg goung de Kuelendioxidgehalt an d'Luucht. En Aarbechter dee schwéier schafft brauch ongeféier 20 l frësch Otemloft an der Minutt. Dat kann alt bis op 40 eropgoen. Sou eng Quantitéit frësch Loft géif duergoen, wann d'Méiglechkeet géif bestoen, fir se ëmmer als frësch Loft bis op d'Aarbechtsplaz ze kréien. Well een awer z. B. déi ausgeotemt Loft net vun där déi een erëm soll anootmen, trenne kann, mä déi zwou sech vermëschen a sou de Sauerstoffgehalt am Ganzen erofgeet, muss de Quantum vun der Loft déi erneiert soll ginn, vill méi grouss sinn. D'Erfahrungswäerter a Grouwe wou keng speziell Wiederverschlechterunge sinn, hunn erginn, datt ee pro Schwéieraarbechter ¾ frësch Loft d'Minutt brauch, a fir e Päerd véier- bis fënnefmol sou vill. Normal sinn 20,95 Vol.-% Sauerstoff a 0,035 Vol.-% Kuelendioxid, scho Loft mat 19-20 Vol.-% Sauerstoff gouf als matt bezeechent, bei Wäerter vun 11-13 Vol.-% Sauerstoff an 1-3 Vol.-% Kuelendioxid fänkt et u kriddeleg ze ginn, bei 6-11 Vol.-% Sauerstoff an 8 Vol.-% Kuelendioxid fält ee schwaach oder kritt Vergëftungen. Mat Rücksicht op d'Gesondheet vun den Aarbechter, an awer och op Leeschtung, ginn 1–2 m3 als optimal ugesinn.
Nicolas Thill (Deputéierten)
De Pierre Georges Édouard Louis Nicolas Thill, gebuer den 12. Juni 1909 an der Fiels a gestuerwen de 17. Mee 1989 zu Gréiwemaacher, war e lëtzebuergeschen Apdikter a Politiker.
Hien huet vun 1930 bis 1936 d'Apdikt vu Gréiwemaacher als 'Provisor' geleet ier hien op Réimech geplënnert ass.
1945 gouf hien zu Réimech an de Gemengerot gewielt an hie war do vun 1952 bis 1963 Buergermeeschter.
Hie gouf och 1945 als Deputéierte gewielt an ass dat bis 1959 bliwwen.
Den Deputéierte Jean-Pierre Urwald war säi Schwoer.
Wieder
D'Wieder ass de spierbare kuerzfristegen Zoustand vun der Äerdatmosphär op enger bestëmmter Plaz op der Äerduewerfläch, dee sech ë. a. als Sonn, Wolleken, Reen, Wand, Hëtzt oder Keelt weist.
Andreia Silva Machado
D'Andreia Silva Machado, gebuer den 1. Abrëll 1995, ass eng lëtzebuergesch Foussballspillerin. Si war eng Spillerin vum FC Progrès Nidderkuer a vum FC Sporting Beetebuerg.
Vun 2012 bis 2016 huet d'Silva Machado eelefmol an der lëtzebuergescher Dammefoussballnationalekipp gespillt.
Châteauroux-les-Alpes
Châteauroux-les-Alpes (op Okzitanesch: Chasteurós) ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Cobra Verde
Cobra Verde ass en däitsche Film vum Werner Herzog aus dem Joer 1987 no engem Roman vum Bruce Chatwin.
Ëm wat geet et am Film?
De Francisco Manoel da Silva soll fir de Chef vun enger Plantage Sklaven aus Afrika a Brasilien bréngen…
Fitteng
Fitteng ass e Mëschgewief aus Kotteng-Schëss op Léngen-Ketten, dat glat, op enger oder op béid Säiten opgeraut ass.
AVL-Linn 3
D'Linn 3 huet 28 Halten an all Richtung a se fiert all Dag an engem Takt vun enger hallwer Stonn. Wiertes (Méindeg - Freideg) gëtt et zousätzlech Faarten op der Streck tëscht der Houwalder Kierch an dem Glacis (Halt Theater), sou datt op dëser Streck all véierel Stonn e Bus fiert.
Eemol an der Stonn gëtt d'Faart vum Houwalder Waassertuerm bis op den Terminus Houwald, C.I.P.A. verlängert.
Tëscht Bouneweg an der Uewerstad fiert se parallel mat der Linn 5. Sonndes fiert d'Linn 3 just op zwee Deelstécker: engersäits vum Houwald bis op Bouneweg, LTB, wou en Uschloss un d'Linn 5 a Richtung Stad besteet an anersäits vu Beggen bis an d'Stad.
Den Trajet gouf den 11. September 2022 zu Bouneweg liicht ugepasst, fir datt de Pôle d'échange Lycée Bouneweg ugefuer konnt ginn.
Duerch eng Zesummenaarbecht mat der Gemeng Hesper kann d'Linn 3 iwwer d'Gemengegrenz vun der Haaptstad bis op den Houwald verlängert ginn; se gëtt net vum Nohaltegkeetsministère subventionéiert.
Entwécklung vun der Linn 3
Mat der selwechter Linnennummer goufe follgend Trajete gefuer: Vum Lampertsbierg bis op d'Gemengegrenz am Rangwee ass d'Linn 3 parallel mat der Linn 30 gefuer. De 14. August 2018 ass den Trajet am Stadzentrum liicht geännert ginn. D'Linn 3 fiert vun deem Dag un iwwer de Boulevard Royal an d'Neipuertsgaass amplaz iwwer d'Stäreplaz an d'Montereysavenue.
Wéinst dem Tramsschantje huet d'Streck tëscht der Gare an der Uewerstad zanter dem 3. November 2019 iwwer d'Al Avenue, d'Al Bréck an de Boulevard Roosevelt amplaz iwwer d'Nei Avenue an d'Nei Bréck geféiert.
D'Linn 3 hat 24 Halten um Aller an der 25 um Retour a ass wiertes all 20 Minutte gefuer; duerch de parallellen Trajet mat der Linn 30 tëscht dem Lampertsbierg a Bouneweg gouf et do all 10 Minutten a Bus. Samschdes a sonndes ass se all hallef Stonn gefuer. Den Terminus Houwald, C.I.P.A. gouf nëmme sonndes mat e puer Faarten ugefuer.
Lasne (Baach)
D'Lasne, am Flämesche Brabant als Lane op der topographescher Kaart ze fannen ass e klenge Floss an der belsche Provënze wallounesche Brabant a flämesche Brabant. Et ass en Niewefloss vun der Dijle a gehéiert domat zum Baseng vum Escaut.
D'Lasne huet hir Quell an de Wisen um südleche Bord vun der Uertschaft Plancenoit hanner den Haiser vun der Rue de la Bachée déi tëscht der Rue al'Gatte an dem Clos de la Neuve Cour stinn. Vun do leeft se eng ronn 600 Meter a Réier ier se op der Héicht vun der Rue d'Anogrune aus dem Buedem kënnt. Duerno leeft se eng honnert Meter no Süde bis bei d'Pompelstatioun vun de Bréisseler Waasserwierker, wou da vu riets de Ruisseau des Broues draleeft. Vun do leeft se dann haaptsächlech an nordëstlecher Richtung duerch oder laanscht Couture-Saint-Germain, Lasne, Rixensart, Overijse an Huldenberg fir nërdlech vu Sint-Agatha-Rode um Sint-Agathaveld an d'Dijle ze lafen.
The Lady Vanishes (Film 1938)
The Lady Vanishes ass e brittesche Film vum Regisseur Alfred Hitchcock aus dem Joer 1938 nom Roman The Wheel Spins vun der Ethel Lina White.
Lasne (Baach)
Hir Haaptnieweflëss sinn d'Argentine an de Smohain.
The Lady Vanishes (Film 1938)
Ëm wat geet et am Film?
An engem internationalen Zuch begéine sech d'Iris Henderson an eng eeler Damm d'Miss Froy. Aus enger onerkläerlecher Ursaach ass d'Miss Froy op eemol aus dem Zuch verschwonnen...
Lasne (Baach)
Ënner dem N° BE31003 ass den Dall vun der Lasne an de Gemenge Rixensart a Wawre mat 432,65 ha als Natura 2000-Gebitt klasséiert. En décke Veirel vun der Fläch besteet aus Bichebëscher vum Typ Atlantesche Buchebësch op sauerem Buedem. Weider drësseg Hektar bestinn aus Abëscher.
The Lady Vanishes (Film 1938)
Cameo-Optrëtt vum Hitchcock
Den Hitchcock steet an enger Gare a fëmmt eng Zigarett.
CNC
CNC steet als Ofkierzung ë. a. fir:
Cnc steet ë. a. fir:
Philippe VI.
Mat Philippe VI. ka gemengt sinn:
Insel Man
D'Insel Man (Englesch Isle of Man, Manx Ellan Vannin [] oder gekierzt Mannin []) ass eng vun de Britteschen Inselen a läit am Iresche Mier, tëscht Schottland (29 km ewech), England (48 km), Nordirland (52 km), Wales (71 km) an der Republik Irland (85 km).
Si ass autonome Krounbesëtz an ënnersteet direkt der brittescher Kroun, ouni datt s'en Deel vum Vereenegte Kinnekräich oder e Brittescht Iwwerséigebitt ass.
Zur Zäit wéi d'Vereenegt Kinnekräich Member vun der Europäescher Unioun war, bestoungen eng Rei Sonnerreegelen (d'EU-Recht huet deelweis gegollt an d'Zollrecht war applikabel), d'Insel Man war awer ni Member vun der EU.
Philippe V.
Mat Philippe V. ka gemengt sinn:
Sainte-Marie-en-Chaux
Sainte-Marie-en-Chaux ass eng franséisch Gemeng am Departement Haute-Saône an der Regioun Bourgogne-Franche-Comté.
Rubus pallidus
Se gouf 1825 vum däitsche Biolog Carl Ernst August Weihe beschriwwen.
Laragne-Montéglin
Laragne-Montéglin ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Associatioun vu Südostasiateschen Natiounen
D'Associatioun vu Südostasiateschen Natiounen, ( Association of Southeast Asian Nations, kuerz ASEAN), ass eng international Organisatioun vu südostasiatescher Staaten déi den 8. August 1967 gegrënnt gouf. Si huet hire Sëtz zu Jakarta (Indonesien). All Joers am November ass e Sommet vun de Memberstaaten.
Philippe III.
Mat Philippe III. ka gemengt sinn:
Associatioun vu Südostasiateschen Natiounen
Am Ufank war d'Zil vun der ASEAN, déi wirtschaftlech, politesch a sozial Zesummenaarbecht ze verbesseren. No an no koumen och d'Politikberäicher Sécherheet, Kultur an Ëmwelt derbäi. Am September 2009 hunn d'Staats- a Regierungscheffe vun den ASEAN-Memberlänner decidéiert, e Bannemaart nom Virbild vun der Europäescher Unioun ze schafen.
D'Virleeferorganisatioun vun der ASEAN war d'Association of South-East Asia (ASA, 1961–1967).
Memberstaaten
Thailand, Indonesien, Malaysia, d'Philippinnen a Singapur waren d'Grënnungsmemberen.
Jouy-en-Josas
Jouy-en-Josas ass eng Gemeng am Departement Yvelines an der Regioun Île-de-France a Frankräich.
D'Awunner ginn "Jovaciens" an "Jovaciennes" genannt.
D'Stad ass zanter 1964 bekannt well do den Haaptcampus vun der HEC Paris ass.
Lëscht vu belschen Historiker
Hei ginn haaptsächlech Historiker opgelëscht, déi sech och mat der Lëtzebuerger Geschicht beschäftegen oder beschäftegt hunn.
The Four Musketeers (Film 1974)
The Four Musketeers oder och nach The Four Musketeers: Milady's Revenge ass e brittesch-US-amerikanesch-spuenesche Film vum Richard Lester aus dem Joer 1974 no engem Roman vum Alexandre Dumas (Papp). The Return of the Musketeers ass den zweete Film aus der vum Richard Lester gedréinter Trilogie nom Roman vum Dumas.
Ëm wat geet et am Film?
D'Milady de Winter léisst d'Constance de Bonacieux entféieren. Den d'Artagnan a seng Frënn Athos, Aramis a Porthos versichen d'Constance erëmzefannen. Leider fanne si awer nëmme méi d'Läich vun der Constance…
Pierre Kauthen
De Pierre Kauthen, gebuer den 30. Juli 1936 zu Déifferdeng, ass e lëtzebuergesche pensionéierte Lycéesprofesser, Lokalpolitiker an Historiker.
Studium
De Pierre Kauthen war vun 1948 u Schüler am Stater Atheneum, wou hien 1955 de Premièresexame gemaach huet. Dono huet hien zu Lëtzebuerg (Cours supérieurs), Paräis (Sorbonne) an Aix-en-Provence (Faculté des lettres) Literatur studéiert. Den 10. Mäerz 1960 huet hien am Kader vun der Collation des grades säi lëtzebuergeschen Doctorat en philosophie et lettres mat de Fächer Franséisch, Latäin an Algriichesch erfollegräich bestanen.
Professer am LCE
No engem obligatoresche Militärdéngscht (3. Abrëll 1960 bis 3. Januar 1961) huet hien de 4. Januar 1961 zu Iechternach am LCE (Lycée classique d'Echternach) als Stagiär ugefaangen. Säi prakteschen Examen um Enn vum Stage huet hie mat der Verdeedegung vun enger wëssenschaftlecher Dissertatioun, déi als Sujet „L'humour de Mallarmé“ (1962) hat, ofgeschloss. Am August 1962 krut hie seng Nominatioun als Repetent an am August 1963 déi als Professer. Seng weider Carrière huet sech och am LCE ofgespillt. Vun 1980 bis 1984 war hien Directeur adjoint, am Dezember 1989 gouf hie Conseiller pédagogique (Sproochen), den 1. Oktober 1996 ass hien als Professeur honoraire pensionéiert ginn.
Lokalpolitiker
De Pierre Kauthen war vun 1976 bis 1996 als Member vun der CSV-Fraktioun am Iechternacher Gemengerot. Vun 1982 bis 1988 war hien 1. Schäffen.
De Pierre Kauthen war de President vun der Kommissioun, déi sech vum Mäerz 1995 un ëm d'Organisatioun vum 1300. Anniversaire vun der Grënnung vun der Abtei Iechternach, deen 1998 gefeiert gouf, gekëmmert huet.
Kulturell Veräiner
De Pierre Kauthen war Grënnungsmember vun den Amis du Vieil Echternach (1965). Vun 1967 bis 1998 war hie President vun der Iechternacher Sektioun vun den Amitiés françaises. Am Februar 1978 gouf hie Chevalier am Ordre des Palmes académiques.
Vun 1988 bis 2014 war de Pierre Kauthen President vum Cercle philatélique d'Echternach.
Willibrordus-Bauveräin a Sprangpressioun
Vun 1989 bis 2014 war de Pierre Kauthen President vum Willibrordus-Bauveräin.
Abell 2199
Den Abell 2199 ass e Galaxiëkoup am Stärebild Virgo, deen ongeféier 590 Millioune Liichtjoer vun eiser Mëllechstrooss ewech läit.
Den hellste Member am Galaxiëkoup ass déi supermassiv cD-Galaxis NGC 6166.
Pierre Kauthen
Asaz an der kathoulescher Kierch
De Pierre Kauthen huet un der IV. Diözesansynod (1972-1981) deelgeholl. Hie war Member vun der Zentralkommissioun, President vun der liturgescher Kommissioun a Moderator vun der Sessioun, déi dem Dokument „Ehe und Familie“ (13. Juni 1981) gewidmet war.
Member vum Institut grand-ducal
De Pierre Kauthen ass zënter 2010 Membre correspondant vun der Section historique vum Institut grand-ducal.
Publikatiounen
De Pierre Kauthen ass den Auteur vun enger ganzer Rei vun Studien an Artikelen iwwer d'Sprangpressioun, de Willibrorduskult an d'Lokalgeschicht vun Iechternach. Donieft huet hie Chronike vun der Abtei an der Par Iechternach aus dem Latäin op Däitsch oder Franséisch iwwersat. Vun 1990 bis 2005 war hie fir déi redaktionell Leedung vum Feliciter verantwortlech.
NGC 6629
Den NGC 6629 ass e planetareschen Niwwel am Stärebild Sagittarius. Den Niwwel gouf am Joer 1784 vum Astronom Wilhelm Herschel mat engem 48 cm-Teleskop entdeckt.
NGC 83
Den NGC 83 ass eng elliptesch Galaxis am Stärebild Andromeda. Si gouf de 17. August 1828 vum britteschen Astronom John Frederick William Herschel entdeckt.
Bucy-le-Roi
Bucy-le-Roi ass eng franséisch Gemeng am Loiret an der Regioun Centre.
Flanell
De Flanell ass e muussegt Stoff dat duuss beim Taaschten ass. E gëtt originärerweis aus kardéiertem Léngen oder elo aus gekämmtem Kotteng gemaach.
Artenay
Artenay ass eng franséisch Gemeng am Loiret an der Regioun Centre.
D'Gemeng ass un d'Eisebunnsnetz ugeschloss iwwer seng Gare déi op der Streck Paräis-Bordeaux läit.
Kepler (Moundkrater)
Lag an Eegenschaften
De Kepler ass en opfällege Krater no beim Moundequator op der äerdzougedréiter Moundsäit. Hie läit mat sengem Zentrum bei 8,1° nërdlecher selenographescher Breet an 38,0° westlecher Längt, westlech vum Oceanus Procellarum an ëstlech vum Mare Insularum. Säin Duerchmiesser ass 32 Kilometer. Seng Déift méisst vun der Héicht vum Rampli aus 2600 Meter. De Kraterrand ass duerch Ofrëtsch eppes eckeg geformt. De banneschte Hang vum Rampli ass terrasséiert. Den zentrale Biergmassiv ass nëmme schwaach profiléiert.
De Kepler huet e ganz helle Banneberäich an ass doriwwer eraus den Zentrum vun engem helle Stralesystem.
True Lies
True Lies ass en US-amerikanesche Film vum James Cameron aus dem Joer 1994.
Ëm wat geet et am Film?
Den Harry Tasker féiert en duebelt Liewen. Seng Famill mengt, hie wier Reesender, an duerfir stänneg ënnerwee, a Wierklechkeet ass hien awer Geheimagent fir d'USA. Komplizéiert gëtt et, wéi den Harry gewuer gëtt, datt seng seng Fra Helen sech vun engem Tipp ëmgaachele léisst, dee mécht wéi wann en e Geheimagent wier, wat si natierlech méi opreegend fënnt wéi hire "langweilege" Reesender vu Mann, an den Harry gläichzäiteg mat irakeschen Terroristen ze di kritt, déi eng Bomm an d'Land schmuggle wëllen...
Soss
True Lies ass e Remake vum franséische Film La totale! (1991) vum Claude Zidi mam Thierry Lhermitte an der Miou-Miou.
Allianz vun den Europäeschen Nationale Beweegungen
D'Allianz vun den Europäeschen Nationale Beweegungen (en.: Alliance of European National Movements (AENM); fr.: Alliance européenne des mouvements nationaux; it.: Alleanza europea dei movimenti nazionalisti; un.: Európai nemzeti mozgalmak szövetsége) ass eng politesch Partei op europäeschem Niveau. Si besteet aus enger Rei riets-extremen an nationalistesche Parteien aus den EU-Memberstaaten an aus anere Länner um europäesche Kontinent.
D'Partei gouf am Oktober 2009 zu Budapest gegrënnt. Grënner waren d'ungaresch radikal-nationalistesch Jobbik, de franséische Front National, de belsche Front National, den italieeneschen neo-faschistesche Movimento Sociale - Fiamma Tricolore an de schweedeschen National-Demokraten. Duerno sinn nach aner Parteie wéi de Partido Nacional Renovador aus Portugal dozou gestouss.
De franséische Front National (FN) huet sech 2013 aus der AENM zeréckgezunn, wéinst ideologeschen Differenze mat der Jobbik a well d'Parteicheffin Marine Le Pen nëmme mat "credibele" Parteie wëll zesummeschaffen. Den FN ass elo an der Beweegung fir en Europa vun den Natiounen an de Fräiheeten vertrueden.
Schmidt-Newton-Teleskop
De Schmidt-Newton-Teleskop (ofgekierzt SN-Teleskop) zielt zu de Spigelteleskopen an ass eng Variant vum Newton-Teleskop.
Iwwersiicht
D'Ausféierung vu sou Teleskope geet op de Schmidt-Teleskop vum Optiker Bernhard Schmidt souwéi op den Naturfuerscher Isaac Newton zeréck. Wéinst e puer Kompromesser, op déi aus praktesche Grënn agaang gouf, gëtt d'Leeschtungsfäegkeet vum Schmidt-Teleskop net erreecht. Duerch d'Kombinatioun vu Lënsen a Spigelen handelt et sech ëm e katadioptresche System.